Ժան Մարտիկյան

**Ժան Մարտիկյան** (, ), ֆրանսահայ մշակութային և քաղաքական գործիչ Շարանտից, 1974 թվականին Անգուլեմի կոմիքսների միջազգային փառատոնի համահիմադիր։

## Կենսագրություն
Հայոց ցեղասպանությունից հետո 1915-1916 թվականներին, Ժան Մարտիկյանի ծնողները, որոնք դերձակի մասնագիտություն ունեին, հիմնվում են Ֆրանսիայում։ Մարտիկյանը մեծանում է Փարիզում, որտեղ նա հաճախում է հայկական դպրոց։ Նա ճարտարագիտություն է սովորում Պուրպանի բարձրագույն գյուղատնտեսական դպրոցում։ Տեղավորվում է Շարանտում որտեղ նա Գյուղատնտեսական Շարանտի համար դառնում է շաբաթաթերթի առաջնորդող հոդվածի հեղինակ։

1970  թվականին Ռոլանդ Շիրոնի ընտրվելուց հետո, 1971-1977  թվականներին Ժան Մարտիկյանն ստանձնում է Անգուլեմի քաղաքապետի տեղակալի պաշտոնը զբաղվելով մշակութային և հասարակական գործունեությամբ, մինչդեռ Ֆրանսիս Գրուքսը քաղաքային խորհրդական է։ Մարտիկյանը, Գրուքսը և Քլոդ Մոլիտերնին 1972-ին ստեղծում են «BD-ի հինգշաբթիները»՝ ընթերցանության երկշաբաթի շրջանակներում։ 1973-ի նոյեմբերին, Մարտիկյանը եը Գրուքսը, Մոլիտերնիի ուղեկցությամբ, գնում են Լուքի, Կոմիքնսերի միջազգային փառատոնին, որը Եվրոպայի ամենահինն ու ամենից շատ հաճախվածն է։ Տպավորված այդ իրադարձության պրոֆեսիոնալ տեսքից, Գրուքսը և Մարտիկյանը Լուքի ցուցահանդեսի հովանավորության ներքո թողարկում են Անգուլեմի ցուցահանդեսը, որը նրանց տրամադրում է օգտակար փաստաթղթեր։ Մարտիկյանը 1989-ից 1995 թթ. ղեկավարում է Անգուլեմի փառատոնը, զուգահեռաբար ղեկավարում է նաև Պատկերի և կոմիքսների ազգային կենտրոնի կառավարման խորհուրդը մինչև 2007 թ.:

1989-ին նա դառնում է մշակույթի և հաղորդակցության հարցերով Անգուլեմի քաղաքապետի տեղակալ և կոմիքսների միջազգային փառատոնի նախագահ, մանդատներ, որոնք ավարտվում են 1995-ին։ 1995-ից 2001թթ, դառնում է քաղաքի մշակութային և քաղաքական հարցերով տեղակալ, այնուհետև քաղաաշինության հարցերով տեղակալ, բնակարանային և քաղաքային վերանորոգում մինչև 2008թ.: Նա Մեծ Անգուլեմի քաղաքային համայնքին (COMAGA) կից ստանձնում է նաև խորհրդականի պաշտոնը (COMAGA), պաշտոն, որը նա թողնում է 2008-ին։ Այս գործունեությանը զուգահեռ, Մարտիկյանը 1997-ին հիմնադրում է Օմեգա սոցիալական միջնորդության ասոցիացիան, որը նա ղեկավարում է սկսած 1998 թ-ից և որը թողնում է 2014-ին։ Վալուայում ղեկավարում է նաև Դաշնամուր փառատոնը սկսած 1990-ականների կեսերից։

2008-ին, Ժան Մարտիկյանը թոշակի է անցնում և Երևանում, հիմնում կոմիքսների փառատոն։ 2012-ին, Ֆրանսիս Գրուքսի հետ համատեղ տպագրում է մի աշխատություն Անգուլեմի փառատոնի ազդեցության վերաբերյալ՝ Կոմիքսներից այն կողմ։ 1974-2013թթ.*,* ինչպես է փառատոնը փոխել Անգուլեմը։ Նույն տարում, վիպասան Միշել Արմանեն գրում է նրա կենսագրությունը՝ Ժան Մարտիկյանը և կոմիքսները*:* Անգուլեմից Արարատ լեռ,:

Ժան Մարտիկյանը միավորվում է Կոնյակում հիմնված գործարար Քիրքոր Քալայջյանի, և խավիար վաճառող Արմեն Պետրոսյանի հետ՝ Բուր-Շարանտում թառափ բուծելու նպատակով։ Նախագիծը սկսում է գործել 2014-ին, 2010-ին գործարանի համար ընտրված տարածքում հնագիտական ​​վայրի հայտնաբերման պատճառով ուշացումներից հետո։ Այնուամենայնիվ, Էստուրնիակ ձեռնարկության ծրագիրը, որի նախագահը Մարտիկյանն է, 2016-ին անընդհատ դժվարությունների է հանդիպում քանի որ պեղումները իրականացրած կազմակերպությունը՝ Կանխարգելիչ հնագիտական ​​հետազոտությունների ազգային ինստիտուտը, հողի սեփականատերերին 930 հազար եվրո ապրանքագիր է կազմում։ 2018-ին, Էստուրնիակի ապրանքներն իսպառ վաճառվում են,:

2016-ին, Անգուլեմի փառատոնի խմբագրման հետ կապված հակասություններից հետո Ժան Մարտիկյանը դառնում է BD-ից վրդովվածների կոլեկտիվի խոսնակը։ «Անգումուազենցիների շարժում, որը փառաբանում է փառատոնի վերահիմնումը» քննադատելով FIBD ասոցիացիայի նախագահ Պատրիկ Օսուի, ինչպես նաև, Իններորդ արվեստ +-ի գլխավոր պատվիրակ Ֆրանկ Բոնդուքսի ղեկավարությունը, ում գործունությունը Մարտիկյանն արդեն նախկինում դատապարտել էր։

Նա մահացել է 2019 թվականի դեկտեմբերի -ին Սեն-Միշելում։

### Անձնական կյանք
Ժան Մարտիկյանն ունի մեկ որդի՝ Պատրիկը։

## Աշխատություններ
* Ֆրանսիս Գրուքսի հետ՝ Կոմիքսներից այն կողմ 1974-2013, Ինչպես է փառատոնը փոխել Անգուլեմը, Ֆլեակ՝ Մտեք կոմիքս, 2012թ., էջ 95։

## Ծանոթագրություններ

Կատեգորիա:Ֆրանսահայ քաղաքական գործիչներ
Կատեգորիա:Հայ մշակութային գործիչներ
Կատեգորիա:Ֆրանսահայ լրագրողներ
Կատեգորիա:Հայ ձեռնարկատերեր
Կատեգորիա:Ֆրանսահայ ճարտարագետներ